

**Қазақстан Республикасы Президентiнiң Әкiмшiлiгi туралы ережеге толықтыру енгiзу туралы**

***Күшін жойған***

Қазақстан Республикасы Президентiнiң Жарлығы 1996 жылғы 3 маусым N 3016. Күшi жойылды - Қазақстан Республикасы Президентiнiң 1996.10.18. N 3144 жарлығымен.

      Қаулы етемiн:
  
      1. Қазақстан Республикасы Президентiнiң 1995 жылғы 24
қарашадағы N 2656 Жарлығымен бекiтiлген Қазақстан Республикасы
Президентiнiң Әкiмшiлiгi туралы Ережеге мынадай толықтыру енгiзiлсiн:
  
      мынадай мазмұндағы 23-1-баппен толықтырылсын:
  
      "23-1-бап. Қазақстан Республикасы Президентiнiң көмекшiлерi мен
  
                 кеңесшiлерi
  
      1. Қазақстан Республикасы Президентiнiң көмекшiлерi мен
кеңесшiлерiн (бұдан былай - көмекшiлер мен кеңесшiлер):
  
      1) Мемлекет басшысы қызметке тағайындайды және қызметтен
босатады;
  
      2) олар Президент Әкiмшiлiгiнiң құрамына кiредi және оның
қызметшiлерi болып табылады;
  
      3) осы Ережемен, Мемлекет басшысының өзге актiлерiмен және
жекелеген тапсырмаларымен белгiленген құзыреттерiне сәйкес жұмыс
iстейдi.
  
      Көмекшiлер мен кеңесшiлердiң Мемлекет басшысының ұйғаруына
қарай штаттан тыс негiзде жұмыс iстеуi мүмкiн.
  
      2. Көмекшiлер мен кеңесшiлердiң негiзгi мiндеттерi:
  
      1) Республика Президентiнiң қызметiн қамтамасыз ету;
  
      2) Мемлекет басшысын елдегi және шетелдегi iстiң жайы туралы
уақтылы және толық хабардар ету болып табылады.
  
      Мемлекет басшысының алдында тұрған мiндеттердiң кезектiлiгi мен
маңыздылығына қарай Республика Президентi көмекшiлер мен
кеңесшiлерге осы Ережеде көзделгендегiден ерекшелiгi болатын өзге
де мiндеттер мен өкiлеттiктер жүктеуi мүмкiн. Бұл ретте Мемлекет
басшысы өзiнiң ұйғаруына қарай көмекшiлер мен кеңесшiлерiнiң саны
мен қызметiнiң бағытын өзгертiп тұрады, сондай-ақ олардың жанында
консультанттар болуының қажеттiгiн айқындайды.
  
      3. Көмекшiлер мен кеңесшiлер алдарына қойылған мiндеттердiң
шешiлуi, Мемлекет басшысы тапсырмаларының уақтылы, сапалы және
тыңғылықты орындалуы үшiн толығымен жауап бередi.
  
      Өз жұмыстарының қорытындылары туралы көмекшiлер мен кеңесшiлер
Мемлекет басшысына немесе оның тапсырмасы бойынша Республиканың
Мемлекеттiк хатшысына, Президент Әкiмшiлiгiнiң Басшысына үнемi
баяндап отырады.
  
      4. Өз құзыреттерiнiң шегiнде көмекшiлер мен кеңесшiлер:
  
      1) мемлекеттiк органдар мен мемлекеттiк лауазымды адамдарының
заңдарды, Республика Президентiнiң актiлерi мен тапсырмаларын сөзсiз
әрi тыңғылықты сақтауы мен атқаруын бақылауға; Мемлекет басшысы
жүргiзiп отырған iшкi және сыртқы саясатты түсiндiруге; Республика
Президентiнiң беделiн қалыптастыруға және оның қызметiн бұқаралық
ақпарат құралдары арқылы әйгiлеп отыруға қатысады;
  
      2) ақпарат iздестiрiп, өңдеудi жүзеге асырады және Мемлекет
басшысын қажеттi ақпараттық-талдау және анықтамалық материалдармен
қамтамасыз етедi;
  
      3) республика Президентiнiң тиiстi актiлерiнiң жобаларына
визалар қояды;
  
      4) өздерiнiң атына жiберiлген хат-хабарларды, қызмет құжаттары
мен азаматтардың арыздарын қарайды, азаматтар қабылдауды жүзеге
асырады;
  
      5) ел бойынша iс-сапарға шыққанда Мемлекет басшысына ере
жүредi, бұл орайда республика Президентi қатысатын iс-шаралардың
ұйымдастырылуын бақылайды, iс-сапар барысында Мемлекет басшысы
берген тапсырмаларды тiркеп отырады, қажеттiгiне қарай азаматтарды
қабылдауға, олардың арыздарын зерделеуге қатысады.
  
      5. Көмекшiлер мен кеңесшiлердiң қызметiн Республика Президентi
Әкiмшiлiгiнiң Басшысы үйлестiрiп отырады.
  
      Мемлекет басшысының тапсырмаларын орындау үшiн көмекшiлер мен

кеңесшiлерге Республиканың Мемлекеттiк хатшысы, Президент
Әкiмшiлiгiнiң Басшысы Нұсқаулар беруге хақылы.
6. Көмекшiлер мен кеңесшiлер арасындағы мiндеттер бөлiсiн
Мемлекет басшысы бекiтедi.
7. Алдарына қойылған мiндеттердi шешу үшiн көмекшiлер мен
кеңесшiлер сонымен қатар осы Ереженiң 8-бабының 2-тармағында және
24-бабының 2-тармағында көзделген өкiлеттiктерге ие болады".
2. Осы Жарлық қол қойылған күнiнен бастап күшiне енедi.
Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК